Методика за оценяване при провеждане на конкурс за длъжността юрисконсулт в:

Регионална дирекция за социално подпомагане – София-град;

Дирекция „Социално подпомагане”, общ. Връбница, обл. София-град, в отдел „Закрила на детето“;

Дирекция „Социално подпомагане”, общ. Възраждане, обл. София-град, в отдел „Закрила на детето“;

Дирекция „Социално подпомагане”, общ. Горна Оряховица, обл. Велико Търново, в отдел „Закрила на детето“;

Дирекция „Социално подпомагане”, общ. Плевен, обл. Плевен, в отдел „Закрила на детето“.

1. Три различни варианта на тест с 16 затворени въпроса с един възможен верен отговор, свързани с устройството и функционирането на администрацията и с професионалната област на длъжността. Верните отговори на въпросите носят на кандидата по 1 точка.

До интервю се допускат кандидатите получили минимум 9 точки.

Кандидатите, постигнали съответния резултат на база определен брой точки – 9, 10, 11, 12, 13, 14, 15 и 16 точки се уведомяват чрез писмено съобщение и по телефона за дата, час и място на провеждане на интервюто.

Времето за решаване на теста е 30 /тридесет/ минути.

Получената оценка на кандидатите, успешно представили се на теста ще се умножава по коефициент 3 (три).

2. Интервю с допуснатите кандидати.

При провеждане на интервю всеки член на конкурсната комисия преценява качествата на кандидата въз основа на неговите отговори по 5-степенната скала за съответните критерии. Общият резултат от интервюто на всеки кандидат е средноаритметична величина от преценките на членовете на конкурсната комисия. Минималният резултат за класиране от интервю е 4.00 (четири)

Коефициентът, по който ще се умножи резултатът от проведеното интервю, ще бъде 4 (четири).

Минималният резултат за класиране от интервю е 4.00 (четири)

**ПРЕДСЕДАТЕЛ НА КОМИСИЯТА: /П/**

  **/ДЕТЕЛИНА ИГНАТОВА/**